CELEX: 32010D0194
Language: fi
Date: 2010-03-31 00:00:00
Title: 2010/194/: Komission päätös, annettu 31 päivänä maaliskuuta 2010 , taajuusalueen 2500 – 2690  MHz käytön yhdenmukaistamisesta sähköisten viestintäpalvelujen tarjontaan yhteisössä pystyviä maanpäällisiä järjestelmiä varten tehdyn päätöksen 2008/477/EY mukaiseen Bulgarian tasavallan pyyntöön perustuvan poikkeusluvan myöntämisestä tehdyn päätöksen 2009/1/EY muuttamisesta (tiedoksiannettu numerolla K(2010) 1987)

1.4.2010   
            
            
               FI
            
            
               Euroopan unionin virallinen lehti
            
            
               L 86/48
            
         KOMISSION PÄÄTÖS,
   annettu 31 päivänä maaliskuuta 2010,
   taajuusalueen 2 500–2 690 MHz käytön yhdenmukaistamisesta sähköisten viestintäpalvelujen tarjontaan yhteisössä pystyviä maanpäällisiä järjestelmiä varten tehdyn päätöksen 2008/477/EY mukaiseen Bulgarian tasavallan pyyntöön perustuvan poikkeusluvan myöntämisestä tehdyn päätöksen 2009/1/EY muuttamisesta
   (tiedoksiannettu numerolla K(2010) 1987)
   (Ainoastaan bulgariankielinen teksti on todistusvoimainen)
   (2010/194/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (radiotaajuuspäätös) (1) ja erityisesti sen 4 artiklan 5 kohdan,
   ottaa huomioon taajuusalueen 2 500-2 690 MHz käytön yhdenmukaistamisesta sähköisten viestintäpalvelujen tarjontaan yhteisössä pystyviä maanpäällisiä järjestelmiä varten 13 päivänä kesäkuuta 2008 tehdyn komission päätöksen 2008/477/EY (2) ja erityisesti sen 2 artiklan 2 kohdan,
   sekä katsoo seuraavaa:
   
               (1)
            
            
               Bulgarian tasavallalle on komission päätöksellä 2009/1/EY (3) myönnetty lupa lykätä päätöksen 2008/477/EY täytäntöönpanoa Pohjois-Bulgariassa 31 päivään joulukuuta 2009 saakka ja Etelä-Bulgariassa 31 päivään joulukuuta 2010 saakka.
            
         
               (2)
            
            
               Bulgarian tasavalta on ilmoittanut komissiolle, että koska julkisen talouden tulot vähenivät vuonna 2009 ennakoimattomalla tavalla talouskriisin johdosta, käytettävissä ei ollut tarvittavia varoja, joilla taajuusalue 2 500-2 690 MHz olisi voitu vapauttaa päätöksessä 2009/1/EY asetettujen määräaikojen kuluessa, jotta se olisi voitu varata ja asettaa ilman yksinoikeutta sähköisen viestinnän palvelujen tarjontaan soveltuvia maanpäällisiä järjestelmiä varten. Näin ollen kyseinen taajuusalue on yhä kansalliseen turvallisuuteen liittyviä tarpeita palvelevan radioviestintäjärjestelmän yksinomaisessa käytössä.
            
         
               (3)
            
            
               Sen vuoksi Bulgarian tasavalta on pyytänyt 25 päivänä marraskuuta 2009 päivätyllä kirjeellä, että päätöksellä 2009/1/EY myönnettyä siirtymäkauden poikkeusta pidennettäisiin yhdellä vuodella. Lisäksi Bulgaria on antanut edistymisraportin päätöksen 2008/477/EY täytäntöönpanosta.
            
         
               (4)
            
            
               Bulgaria on esittänyt riittävät perusteet siirtymäkauden poikkeuksen pidentämistä koskevalle pyynnölleen. Se on ilmoittanut komissiolle, että se toteutti vuonna 2009 tarpeelliset, muut kuin rahoitukseen liittyvät valmistelutoimet, jotta kansalliselle turvallisuuspalvelulle voitaisiin antaa uudet taajuudet taajuuskaistan 2 500-2 690 MHz tilalle, ja että varat, jotka tarvitaan uuden, kansallisia turvallisuustarpeita palvelevan radioviestintäjärjestelmän käyttöönottoon, annetaan saataville vuonna 2010.
            
         
               (5)
            
            
               Radiotaajuuskomitean jäsenet ovat 10 ja 11 päivänä joulukuuta 2009 pitämässään kokouksessa ilmoittaneet, että ne eivät vastusta tätä siirtymäkauden poikkeuksen pidentämistä.
            
         
               (6)
            
            
               Pyydetty pidennys ei haittaisi kohtuuttomasti päätöksen 2008/477/EY täytäntöönpanoa eikä aiheuttaisi kohtuuttomia eroja jäsenvaltioiden kilpailu- tai sääntelytilanteiden välillä. Pyyntö on perusteltu, ja siirtymäkauden poikkeuksen pidentäminen yhdellä vuodella olisi tarkoituksenmukainen keino helpottaa päätöksen 2008/477/EY täysimittaista täytäntöönpanoa,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2009/1/EY seuraavasti:
   
               1)
            
            
               Korvataan 1 artiklassa ilmaisu ”31 päivään joulukuuta 2009” ilmaisulla ”31 päivään joulukuuta 2010” ja ilmaisu ”31 päivään joulukuuta 2010” ilmaisulla ”31 päivään joulukuuta 2011”.
            
         
               2)
            
            
               Korvataan 3 artiklassa ilmaisu ”16 päivään tammikuuta 2010” ilmaisulla ”16 päivään tammikuuta 2011” ja ilmaisu ”16 tammikuuta 2011” ilmaisulla ”16 päivään tammikuuta 2012”.
            
         2 artikla
   Tämä päätös on osoitettu Bulgarian tasavallalle.
   
      Tehty Brysselissä 31 päivänä maaliskuuta 2010.
      
         
            Komission puolesta
         
         Neelie KROES
         
            Varapuheenjohtaja
         
      
   
   
      (1)  EYVL L 108, 24.4.2002, s. 1.
   
      (2)  EUVL L 163, 24.6.2008, s. 37.
   
      (3)  EUVL L 2, 6.1.2009, s. 6.